Skimbleshanks: The Railway Cat/Hungarian

The Hungarian lyrics for "Skimbleshanks: The Railway Cat", translated by Romhányi József for Budapest 1983.

Lyrics
 "Elvisz Trén"

Elvisz Trén, Ô váltóőr és gyorsvonat főrendész. Izgul minden kalauz, van már 19:20, fent a hét nagy postazsák: "Hol van Elvisz, Elvisz hol van ? Talán kint az egyik boltban. Megint késünk majd egy fél órát !"

"Fut a bakter két irányba, fut a főnök három lánya, ez a trapp-trapp csap nagy zajt. Hol van Elvisz, no még ilyet, baj lesz ebből, ha nem siet, még a posta is késik maaajd...

Tizenkilenc huszonhét, ennyit késni elég szép !" "Minden utas szinte őrjöng már !"

"Akkor bújok ki alul, közlöm velük hanyagul: Egy kis dolgom volt a pottyásznááál..."

Senki nem packázhat Elvisszel, hogyha látod, befogod a szád. És a postából semmi nem vész el, ha a macska adja át!

"Ez a kuckó várja Önt, az ágya az ott fönt, kint az ajtón a becses neve áll. Ugye, jó kis fülkét adtam, puha pihe itt a paplan és a padlóra egy porszem se száll. Van itt nagy és pici lámpa, ezt Ön tetszés szerint váltja, ha egy gombot megnyom befütyül a szél. Ez a kecses kicsi kagyló reggel cicamosdásra jó, itt meg fűthet, ha már belepte a dér. Ha a pincér kopog este, kérdi Öntől szinte esdve: "Reggel milyen teát óhajt ?" "Jó erőset és sokat !" Ezt ellenőrzöm csupán, nehogy elfeledje bután, így nem csinálhat soha semmi bajt..."

Este vígan búj az ágyba mind, lám mit tesz a gondos kéz! Már alhat a jó utas békésen, nem zaklatja hajh még egy kisegér sem, ha a macska áll minden éjjel őrt és mindenütt széjjelnéz. Elvisz Trén, Ô váltóőr és gyorsvonat főrendész... Elvisz Trén, Ô váltóőr és gyorsvonat főrendész...

"Éjjel éber vagyok ám, és ha kitikkad a szám, akkor kortyolok a teámból egy jót. Néha egy kis whiskey-t is, ettől leszek üde, friss, bolha Énelőllem akkor meg nem lóg. Néha beszáll pár bogár, még a vonat álldogál, legyet lyukasztani vállalkozom Én. Így a hosszú utakon teljes lesz a nyugalom, Én ezt biztosítom éjnek idején. Viszont láttak talán páran kint a rendőrőrszobában, mikor nyújtottam a jelentésem át! Majd a végállomásnál, ahol mindenki kiszáll, mindig ott voltam, hol megbotlott egy láb..."

Hozzád simul a farkam, a macskák nyelvén ez annyit tesz, hogy "Viszlát!", biztos láthatod többször is Elvisz Trént, a gyorsvonat macskáját!